Словашката съветска република () е кратковременно държавно образувание на територията на Източна и Южна Словакия, просъществувало от 16 юни до 7 юли 1919 г. Замислена като държава с диктатура на пролетариата, вдъхновена от Октомврийската революция в Съветска Русия и директно от Унгарската съветска република. Провъзгласена е в гр. Прешов от чешкия журналист – комунист Антонин Яноушек, станал председател на Революционния държавен съвет.